கொழும்பு மாநகர சபை

கொழும்பு மாநகர சபை (Colombo Municipal Council, CMC) இலங்கையின் பெரிய நகரமும், முக்கிய வணிக மையமுமான கொழும்பு மாநகரை நிர்வாகம் செய்துவரும் மாநகராட்சி சபை ஆகும். கொழும்பு பிரதேச செயலாளர் பிரிவு, திம்பிரிகஸ்யாய பிரதேச செயலாளர் பிரிவு ஆகிய பிரதேச செயலாளர் பிரிவுகளுக்குள் அடங்கும் பகுதிகள் இந்த மாநகரசபையின் ஆட்சிக்கு உட்பட்ட பகுதிகளாகும். இது 47 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மொழும்பு மாநகரசபைக்கு 66 உறுப்பினர்கள் வட்டாரங்களில் இருந்து நேரடியாகவும், 51 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 117 உறுப்பினர்கள் தேர்ந்தெடுக்கப்படுகின்றனர். கொழும்பு உள்ளூராட்சி சபை 1865 இல் உருவாக்கப்பட்டது, முதல் தடவையாக 1866 இல் கூடியது. இது அதன் பெரும்பாலான அதிகாரங்களை 1947 ஆம் ஆண்டின் 29 ஆம் எண் நகராட்சி மன்ற ஆணையிலிருந்து பெறுகிறது.

இது இலங்கையின் மிகப் பழமையானதும், மிகப்பெரிய உள்ளூர் அரசாங்க அதிகாரசபையுமாகும். இது 600,000 க்கும் மேற்பட்ட மக்கள்தொகையைக் கொண்டுள்ளது (2001 நிலவரப்படி). இது 12,000 இற்கும் மேற்பட்ட ஊழியர்களைக் கொண்ட நாட்டின் மிகப்பெரிய நிறுவனங்களில் ஒன்றாகும். 2011-12 மக்கள்தொகைக் கணக்கெடுப்பின்படி, கொழும்பு மாநகரசபையின் எல்லைக்குள் வாழும் மக்கள் தொகை 555,031 ஆகும்.

அரசியல்
50 ஆண்டுகளுக்கும் மேலாக, கொழும்பு நகரம் வலதுசாரி சார்புடைய ஐக்கிய தேசியக் கட்சியின் (ஐதேக) ஆதிக்கத்தில் இருந்தது, அதன் வணிக நட்புக் கொள்கைகள் கொழும்பு மக்களுடன் ஒத்துப்போயின. 1947 இல் கட்சி உருவாக்கப்பட்டதிலிருந்து, இரண்டு சிறிய விதிவிலக்குகளைத் தவிர, முதல்வர் பதவியில் பெரும்பான்மையாக ஐக்கிய தேசியக் கட்சி இருந்தது. 1954 இல், திரொட்சுகிய-சார்பான லங்கா சமசமாஜக் கட்சியிடம் நகராட்சித் தேர்தலில் ஐதேக தோல்வியடைந்தது, என். எம். பெரேரா கொழும்பு முதல்வராகத் தேர்ந்தெடுக்கப்பட்டார். கொழும்பு மாநகர சபையைத் தவிர, ஒன்பது கிராம சபைகள் மற்றும் மூன்று நகர சபைகள் உட்படப் பல உள்ளாட்சித் தேர்தல்களில் லசசக வெற்றி பெற்றது. 2006 இல், 2006 மாநகர சபைத் தேர்தலுக்கான ஐதேக வேட்புமனு பட்டியல் நிராகரிக்கப்பட்டது,Colombo UNP list rejected, BBC News, February 16, 2006 ஐதேக ஆதரித்த ஒரு சுயேச்சைக் குழு தேர்தலில் வெற்றி பெற்றது.Independent group wins CMC, BBC News, May 21, 2006 உவைஸ் முகமது இம்தியாஸ் கொழும்பின் முதல்வராகத் தேர்ந்தெடுக்கப்பட்டார்.Rotational mayors as Colombo gets trishaw driver as her 1st citizen, Sunday Times, May 28, 2006 கொழும்பின் முதல் பெண் முதல்வராக ரோசி சேனாநாயக்க, 2018 இல் ஐக்கிய தேசியக் கட்சியைப் பிரதிநிதித்துவப்படுத்தி தேர்ந்தெடுக்கப்பட்டார்.

வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கொழும்பு மாநகர சபையின் ஆளுகைப் பிரதேசம் 47 வட்டாரங்களாகப் பிரிக்கப்பட்டுள்ளது. இவற்றில் இரண்டு 3-உறுப்பினர் வட்டாரங்களும், 12 2-உறுப்பினர் வட்டாரங்களும், மீதி 32 1-உறுப்பினர் வட்டாரங்களும் ஆகும்.

 சம்மன்திரணபுர
 மட்டக்குளி
 முகத்துவாரம் (2 உறுப்பினர்கள்)
 மகவத்தை (3 உறுப்பினர்கள்)
 அளுத்மாவத்தை (2 உறுப்பினர்கள்)
 லுனுபொக்குண (2 உறுப்பினர்கள்)
 கொட்டாஞ்சேனை மேற்கு
 கொட்டாஞ்சேனை கிழக்கு
 புளுமென்டால் (2 உறுப்பினர்கள்)
 பாலத்துறை வடக்கு
 நவகம்புர
 தெமட்டகொடை (3 உறுப்பினர்கள்)
 மாளிகாவத்தை கிழக்கு 
 பாலத்துறை தெற்கு (2 உறுப்பினர்கள்)
 கேத்தாராமய
 நியூபசார்
 மசங்கஸ் வீதி
 ஜிந்துப்பிட்டி
 கொச்சிக்கடை
 கோட்டை
 கொச்சிக்கடை தெற்கு
 புதுக்கடை மேற்கு
 புதுக்கடை கிழக்கு
 வாழைத்தோட்டம்
 பஞ்சிக்காவத்தை
 மாளிகாவத்தை மேற்கு
 மருதானை (2 உறுப்பினர்கள்)
 குப்பியாவத்தை கிழக்கு
 வனாத்தமுல்லை (2 உறுப்பினர்கள்)
 பொரளை வடக்கு (2 உறுப்பினர்கள்)
 குப்பியாவத்தை மேற்கு
 உணுப்பிட்டி
 வேக்கந்தை
 கொள்ளுப்பிட்டி
 பம்பலப்பிட்டி
 கறுவாத்தோட்டம்
 பொரளை தெற்கு
 கோத்தமிபுர
 நாராகேன்பிட்டி
 திம்பிரிகசுயாய (2 உறுப்பினர்கள்)
 ஹவ்லொக் டவுன் (2 உறுப்பினர்கள்)
 கிருல (2 உறுப்பினர்கள்)
 கிருலப்பனை (2 உறுப்பினர்கள்)
 பாமன்கடை கிழக்கு
 பாமன்கடை மேற்கு
 வெள்ளவத்தை வடக்கு (2 உறுப்பினர்கள்)
 வெள்ளவத்தை தெற்கு

தேர்தல் முடிவுகள்
 2002 உள்ளூராட்சித் தேர்தல்
20 மே 2002 உள்ளூராட்சித் தேர்தல் முடிவுகள்:

கூட்டணிகளும் கட்சிகளும்வாக்குகள்%இருக்கைகள் ஐக்கிய தேசியக் கட்சி136,84557.83%32 மக்கள் கூட்டணி38,00216.06%8 சிறீலங்கா முஸ்லிம் காங்கிரசு26,31511.12%6 சனநாயகத் தொழிலாளர் காங்கிரசு13,1475.56%3 மக்கள் விடுதலை முன்னணி9,9674.21%2 சுயேச்சைக் குழு 24,2981.82%1 சிகல உறுமய2,8361.20%1 முசுலிம் ஐக்கிய விடுதலை முன்னணி1,9050.81%0 புதிய இடது முன்னணி 1,7240.73%0 ஐக்கிய சோசலிசக் கட்சி 1,0180.43%0 சுயேச்சைக் குழு 12820.12%0 இலங்கை முஸ்லிம் கட்சி 2450.10%0 சுயேச்சைக் குழு 3300.01%0செல்லுபடியான வாக்குகள்236,61495.61%53நிராகரிக்கப்பட்ட வாக்குகள்10,8624.39%அளிக்கப்பட்ட மொத்த வாக்குகள்247,47659.45%பதிவு செய்யப்பட்ட வாக்காளர்கள்416,276வாக்குவீதம்59.45%

 2006 உள்ளூராட்சித் தேர்தல் 
2006 மே உள்ளூராட்சித் தேர்தல் முடிவுகள்:}} 2006 மாநகர சபைத் தேர்தலுக்கான ஐக்கிய தேசியக் கட்சியின் வேட்புமனுப் பட்டியல் நிராகரிக்கப்பட்டது, இக்கட்சி ஆதரித்த சுயேச்சைக் குழு 3 தேர்தலில் வெற்றி பெற்று ஆட்சி அமைத்தது.

கூட்டணிகளும் கட்சிகளும்வாக்குகள்%இருக்கைகள் சுயேச்சைக் குழு 382,58040.24%23 ஐக்கிய மக்கள் சுதந்திரக் கூட்டணி57,15827.85%14 சுயேச்சைக் குழு 417,4808.52%4 ஜனநாயக மக்கள் முன்னணி16,0687.83%4 சனநாயக ஒற்றுமைக் கூட்டணி 8,1063.95%2 மலையக மக்கள் முன்னணி 7,7173.76%2 மக்கள் விடுதலை முன்னணி6,1452.99%2 சுயேச்சைக் குழு 23,9311.92%1 ஜாதிக எல உறுமய 3,2811.60%1 சுயேச்சைக் குழு 11,6090.78%0 ஐக்கிய சோசலிசக் கட்சி1,1600.57%0செல்லுபடியான வாக்குகள்205,23595.48%53நிராகரிக்கப்பட்ட வாக்குகள்9,7254.52%அளிக்கப்பட்ட மொத்த வாக்குகள்214,960பதிவு செய்யப்பட்ட வாக்காளர்கள்395,914வாக்குவீதம்54.29%

 2011 உள்ளூராட்சித் தேர்தல் 
2018 பெப்ரவரி 10 உள்ளூராட்சித் தேர்தல் முடிவுகள்:}}
கூட்டணிகளும் கட்சிகளும்வாக்குகள்%இருக்கைகள்இருக்கை மாற்றம் ஐக்கிய தேசியக் கட்சி101,92043.01%24 24 ஐக்கிய மக்கள் சுதந்திரக் கூட்டணி77,08932.53%16 2 சனநாயக மக்கள் முன்னணி26,22911.07%6 2 சிறீலங்கா முஸ்லிம் காங்கிரசு9,9794.21%2 2 சனநாயக ஒற்றுமைக் கூட்டணி 7,8303.30%2 சுயேச்சைக் குழு 24,0851.72%1 மக்கள் விடுதலை முன்னணி 3,1621.33%1 1 சுயேச்சைக் குழு 12,9621.25%1 1செல்லுபடியான வாக்குகள்236,97695.85%53நிராகரிக்கப்பட்ட வாக்குகள்10,2704.15%அளிக்கப்பட்ட மொத்த வாக்குகள்247,246பதிவு செய்யப்பட்ட வாக்காளர்கள்393,085வாக்குவீதம்62.90%

2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 66 உறுப்பினர்கள் வட்டாரங்களில் இருந்து நேரடியாகவும், 53 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 119 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய கூடுதல் உறுப்பினர்கள் உரித்தான முழு உறுப்பினர்களின் எண்ணிக்கை  ஐக்கிய தேசியக் கட்சி 131,353  46.03%  60  0  60  இலங்கை பொதுசன முன்னணி 60,487  21.20%  3  20  23  ஐக்கிய மக்கள் சுதந்திர முன்னணி 31,421  11.01%  2  10  12  ஒருமித்த முற்போக்குக் கூட்டணி 27,168  9.52%  1  9  10  மக்கள் விடுதலை முன்னணி 14,234  4.99%  0  6  6  சுயேச்சைக் குழு 2 4,884  1.71%  0  2  2 ஐக்கிய சமாதானக் கூட்டமைப்பு 4,700  1.65%  0  2  2 சிறீ லங்கா தேசிய சக்தி 3,251  1.14%  0  1  1  இலங்கை தொழிலாளர் காங்கிரஸ் (அரசியற் கிளை) 2,853  1.00%  0  1  1 நல்லாட்சிக்கான தேசிய முன்னணி 2,771  0.97%  0  1  1 ஐக்கிய தேசிய சுதந்திர முன்னணி 2,380  0.48%  0  1  1  சுயேச்சைக் குழு 1 878  0.31%  0  0  0செல்லுபடியான வாக்குகள் 285,380  100.00%  66  53  119 செல்லாத வாக்குகள் 7,023  செலுத்தப்பட்ட மொத்த வாக்குகள் 292.403  பதிவு செய்யப்பட்ட வாக்காளர்கள் 394,044  வாக்குவீதம் 74.71% 
2018 தேர்தலில் கொழும்பு மாநகரசபையின் முதல்வராக ரோசி சேனாநாயக்க (பம்பலப்பிட்டி, ஐக்கிய தேசியக் கட்சி), துணை முதல்வராக முகம்மது துல்பா முகம்மது இக்பால் (மசங்கஸ் வீதி, ஐக்கிய தேசியக் கட்சி) ஆகியோர் தெரிவு செய்யப்பட்டனர்.

2025 உள்ளூராட்சித் தேர்தல்
2025 மே 6 அன்று இடம்பெற்ற தேர்தல் முடிவுகள்: 66 உறுப்பினர்கள் வட்டாரங்களில் இருந்து நேரடியாகவும், 51 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 117 உறுப்பினர்கள் தேர்ந்தெடுக்கப்பட்டனர்.

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய கூடுதல் உறுப்பினர்கள் உரித்தான முழு உறுப்பினர்களின் எண்ணிக்கை  தேசிய மக்கள் சக்தி 81,814  36.92%  48  0  48  ஐக்கிய மக்கள் சக்தி 58,375  26.34%  14  15  29  ஐக்கிய தேசியக் கட்சி 26,297  11.87%  2  11  13  இலங்கை பொதுசன முன்னணி 9,341  4.21%  1  4  5 சிறீலங்கா முஸ்லிம் காங்கிரசு 8,630  3.89%  1  3  4  சுயேச்சைக் குழு 3 5,934  2.68%  0  3  3  சுயேச்சைக் குழு 5 4,659  2.10%  0  2  2 ஐக்கிய சமாதானக் கூட்டணி 4,473  2.02%  0  2  2 சர்வசன அதிகாரம் 3,911  1.76%  0  2  2  சுயேச்சைக் குழு 4 3,640  1.64%  0  2  2 மக்கள் கூட்டணி 2,754  1.24%  0  1  1 தேசிய சுதந்திர முன்னணி 2,398  1.08%  0  1  1 ஐக்கிய குடியரசு முன்னணி 2,157  0.97%  0  1  1  சுயேச்சைக் குழு 1 1,909  0.86%  0  1  1  சுயேச்சைக் குழு 2 1,791  0.81%  0  1  1 சனநாயக தேசியக் கூட்டணி 1,370  0.62%  0  1  1 தேசிய மக்கள் கட்சி 950  0.43%  0  1  1 தாராளவாத சனநாயகக் கட்சி 461  0.21%  0  0  0 மக்கள் போராட்டக் கூட்டணி 423  0.19%  0  0  0 சன சத்த பெரமுன 337  0.15%  0  0  0செல்லுபடியான வாக்குகள் 221,624  100.00%  66  51  117 செல்லாத வாக்குகள் 5,609  அளிக்கப்பட்ட மொத்த வாக்குகள் 227,233  பதிவு செய்யப்பட்ட வாக்காளர்கள் 394,533  வாக்குவீதம் 57.60% 
2025 சூன் 16 இல் நடைபெற்ற கொழும்பு மாநகர சபைக்கான முதல்வர் தேர்தலில் தேசிய மக்கள் சக்தியின் வேட்பாளர் விராய் கெலி பல்தசார் தெரிவு செய்யப்பட்டார். துணை முதல்வராக கேமந்த குமார (தேமக) தெரிவு செய்யப்பட்டார்.

இவற்றையும் பார்க்க
இலங்கையின் உள்ளூராட்சி சபைகள்
 இலங்கை மாநகரங்களின் பட்டியல்

மேற்கோள்கள்

 வெளி இணைப்புகள் 
Colombo Municipal Council

பகுப்பு:இலங்கையின் மாநகரசபைகள்
மாநகர சபை